Um 1000 n. Chr. war  des Gebiet Besitz vo deWelfen, de aa de Burg Werdenfels erbaut ham. 1249 håt des Hochstift Freising, da Freisinga Bischof, den welfischn Besitz sowia 1294 aa de Grafschaftn Mittenwoid und Partakurch erworbn und de reichsunmittelbare Grafschaft Werdenfels aufgricht, de erst 1803 in da Säkularisation aufglöst worn is. Des Gebiet is zua Bayern kemma, des 1803 des Landgricht Werdenfels errichtet håt, des zerst zum Innkreis und 1814 zum Isarkreis (ab 1838 Obabayern) ghert hat. 1862 entstand da draus des gleichnamige Beziaksamt, des 1879 in "Bezirksamt Garmisch" umgnennt worn is. Nach da zwangsweisn Vaeinigung vo de Gmoandn Garmisch und Partakurch 1935 håt aa des Bezirksamt und ab 1939 des Landratsamt bzw. da zugherige Landkreis den Dopplnama Garmisch-Partakurch kriagt. Im Rahmen vo da Gebietsreform 1972 san dem Landkreis Garmisch-Partakurch a paar Gmoandn vo de Nachbarlandkreis Weilheim in Obabayern und Schongau eigliedert worn. Damit håt er sei heitige Ausdehnung kriagt.